
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Ε. 15109/368 ΠΟΑ 320 · (1) 

Παράταση ισχύος των διατάξεων του Ν.Δ. 1297/72. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ. 1297/1972 «περί παροχής φορολογικών 
κινήτρων δια την συγχώνευσιν ή μετατροπήν επιχειρήσεων προς δη¬ 
μιουργία μεγάλων Οικονομικών Μονάδων» η ισχύς των οποίων λήγει 
την 31 Δεκεμβρίου 1987. 

2. Την ανάγκη δημιουργίας μεγάλων Οικονομικών Μονάδων, απο¬ 
φασίζουμε: 

1. Παρατείνουμε την προθεσμία ισχύος των διατάξεων του Ν.Δ. 
1297/1972 η οποία λήγει την 31 Δεκεμβρίου 1987, μέχρι την 31 Δε¬ 
κεμβρίου 1989. 

2. Η απόφαση αυτή που θα κυρωθεί με νόμο, να δημοσιευθεί στην 
Εφημερίδα της Κυβερνήσεως. 

Αθήνα, 23 Νοεμβρίου 1987 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 
-♦- 

Αριθ. 2098/87 · (2) 

Έγκριση κυκλοφορίας σκευασμάτων γάλακτος. 

(Συνεδρίαση 10.11.87) 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
Έχοντας υπόψη: 

1. Το έγγραφο του Γενικού Χημείου του Κράτους αρ. 12798/ 
1878/87 δις. 

2. Το εδάφιο δ .της παρ. 8 του άρθρου 6 του Νόμου 4328/1929 
«περί συστάσεως του Γενικού Χημείου του Κράτους, όπως τροποποιή¬ 
θηκε και συμπληρώθηκε με τον Α.Ν. 754/1937 (άρ. 3 παρ. 2 και 3) 
(ΦΕΚ. 247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 «Περί 
κανονισμού της λειτουργίας και των εργασιών του Ανωτάτου Χημικού 
Συμβουλίου (ΦΕΚ 391/ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τινών του 
Ν. 4328/1929» (ΦΕΚ 172/ΤΑ/20.8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0208/181, ΦΕΚ 
214/ΤΒ/82. 

6. Την αριθ. Υ 1362Α/5.10.87 απόφ. του κ. Πρωθυπουργού «Κα¬ 
θορισμός αρμοδιοτήτων στον Αναπληρωτή Υπουργό Οικονομικών» 
(ΦΕΚ 535/ΤΒ/5.10.87), αποφασίζουμε: 

Εγκρίνουμε την κυκλοφορία των σκευασμάτων γάλακτος με τις ονο- 

μασιές ΔΕΛΤΑ: α) «Γάλα αποβουτυρωμένο παστεριωμένο και εμπλου¬ 
τισμένο με πρωτεΐνες» με σύνθεση: Γάλα αποβουτυρωμένο, πρωτεΐνες 
γάλακτος και β) «Γάλα ημιαποβουτυρωμένο παστεριωμένο και εμπλου¬ 
τισμένο με πρωτεΐνες» και σύνθεση: Αποβουτυρωμένο γάλα, λίπος γά¬ 
λακτος και πρωτεΐνες. Στη συσκευασία τους πρέπει να αναγράφονται 
όλες οι ενδείξεις που προβλέπονται από τις σχετικές διατάξεις καθώς 
και ο αριθμός εγκριτικής απόφασης του ΑΧΣ 2098/87. Στη συσκευα¬ 
σία τους δεν πρέπει να αναγράφεται καμιά ένδειξη που να καταστρατη¬ 
γεί τις διατάξεις του άρθρου 10 του Κώδικα Τροφίμων. 

Ο Πρόεδρος 

ΣΤ. ΧΑΤΖΗΓΙΑΝΝΑΚΟΣ 
Ο Γραμματέας 

ΧΑΡ. ΧΑΜΑΛΙΔΗΣ 
„ Τα Μέλη 

ΕΪΑΓΓ. ΤΣΙΓΑΡΙΔΑΣ - ΑΝΤΩΝ. ΔΑΣΚΑΛΑΚΗΣ 
Π. ΚΩΤΤΗΣ - ΕΤΑΓ. ΣΤΜΒΩΝΗΣ 
ΔΙΟΝ. ΦΡΑΓΚΑΤΟΣ 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή- 
σεως και ορίζουμε ότι θα αρχίσει η ισχύς της από την ημέρα που θα δη- 
μοσιευθεί. 

Αθήνα, 25 Νοεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΟΝ 

ΓΕΩΡΓΙΟΣ ΠΕΤΣΟΣ 
-+- 

Αριθ. 2137/87 (3) 

Τροποποίηση της απόφασης, 419/87 του ΑΧΣ που αφορά τα προϊόντα 

0ΗΚΙ5ΤΙ5. 

(Συνεδρίαση 10.11.87) 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Έχοντας υπόψη: 

1. Το έγγραφο του Γενικού Χημείου του Κράτους αρ. 20998/ 
3144/87 σχετ. 21270/3195/87 που αφορά την αίτηση του ενδιαφε¬ 
ρομένου. 

2. Το εδάφιο δ της παραγρ. 8 του άρθρου 6 του Νόμου 4328/1929 
«περί συστάσεως του Γενικού Χημείου του Κράτους, όπως τροποποιή¬ 
θηκε και συμπληρώθηκε με τον Α.Ν. 754/1937 (άρ. 3 παρ. 2 και 3) 
(ΦΕΚ. 247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 «Περί 
κανονισμού της λειτουργίας και των εργασιών του Ανωτάτου Χημικού 
Συμβουλίου (ΦΕΚ 391/ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τινών του 
Ν. 4328/1929» (ΦΕΚ. 172/ΤΑ/20.8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0.208/181, ΦΕΚ 
214/ΤΒ/82. 

6. Την αριθμ. ΥΙ361Α/5.10.87 απόφ. του Πρωθυπουργού «Καθο¬ 
ρισμός αρμοδιοτήτων στον Αναπληρωτή Υπουργό Οικονομικών» (ΦΕΚ 
535/ΤΒ/5.10.87), αποφασίζουμε: 

Εγκρίνουμε όπως τροποποιηθεί η απόφασης μας 419/87 (ΦΕΚ 
212/Β/87) μόνον ως προς τις ενδείξεις που πρέπει να φέρουν τα προϊό¬ 
ντα 0ΗΚΙ8ΤΙ5 της ΕΙΣΑΓΕΞ ΑΕ ήτοι στη μια κύρια όψη αντί «Τρια¬ 
ντάφυλλο γάλα» ή «φράουλας γάλα» να γραφεί: «Κ05Ε ΜΙΕΟ ϋΚΙΝΚ» 
Ημιαποβουτυρωμένο γάλα με άρωμα τριανταφύλλου» 1/4 λίτρο ή 
«5ΤΚΑ\ΥΒΕΚΚΥ ΜΙΕΟ ΠΒΙΝΚ» «Ημιαποβουτυρωμένο γάλα με 
άρωμα φράουλας» 1/4 λίτρο. Στη μια πλάγια όψη στα συστατικά αντί 
«φρέσκο γάλα (ημιαποβουτυρωμένο γάλα 1,5%), ζάχαρη, άρωμα τρια¬ 
ντάφυλλο, φυσική χρωστική», «χωρίς συντηρητικά». Τα «Ημιαποβουτυ¬ 
ρωμένο γάλα 1,5%, ζάχαρη, περιέχει φυσικό και τεχνητό άρωμα τρια¬ 
ντάφυλλου» και αντί «φρέσκο γάλα (ημιαποβουτυρωμένο γάλα 1,5%), 
ζάχαρη, άρωμα φράουλας», «χωρίς συντηρητικά», το «Ημιαποβουτυ¬ 
ρωμένο γάλα 1,5%, περιέχει φυσικό και τεχνητό άρωμα φράουλας». 


Η απόφαση αυτή θα αρχίσει να ισχύει μετά από οκτάμηνο ήτοι από 
τις 10 Ιουλίου 1988. * 

Ο Πρόεδρος 

ΣΤ. ΧΑΤΖΗΓΙΑΝΝΑΚΟΣ 
Ο Γραμματέας 
ΧΑΡ. ΧΑΜΑΛΙΔΗΣ 
Τα Μέλη 

ΕΥΑΓΓ. ΤΣΙΓΑΡΙΔΑΣ - ΑΝΤΩΝ. ΔΑΣΚΑΛΑΚΗΣ 
Π. ΚΩΤΤΗΣ - ΕΥΑΓ. ΣΥΜΒΩΝΗΣ 
ΔΙΟΝ. ΦΡΑΓΚΑΤΟΣ 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή- 
σεως και ορίζουμε ότι θα αρχίσει η ισχύς μετά από οκτάμηνο ήτοι από 
τις 10 Ιουλίου 1988. 

Αθήνα, 25 Νοεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓ0Σ 
ΟΙΚΟΝΟΜΙΚΟΝ 

ΓΕΩΡΓΙΟΣ ΠΕΤΣΟΣ 
-♦- 

Αριθ. 32952 (4) 

Καταβολή των επιδομάτων ανεργίας δικαιούχων μισθωτών, στον εργο¬ 
δότη στην Επιχείρηση «ΑΦΟΙ ΠΑΡΑΣΚΕΥΟΠΟΥΛΟΙ ΟΕ». 

Ο ΥΠΟΥΡΓΟΣ ΕΡΓΑΣΙΑΣ 


Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και Διοική- 
σεως του Ο.Α.Ε.Δ.». 

2. Τις διατάξεις των παραγρ. 1, 2 και 3 του άρθρου τετάρτου του Ν. 
1172/1981 «Περί κυρώσεως συμπληρώσεως και ερμηνείας της υπό 
χρονολογίαν 2.3.1981 Πράξεως Νομοθετικού «περί καταβολής υπό 
του ΟΑΕΔ δεδουλευμένων αποδοχών και αποζημιώσεων εις μισθωτούς 
κ.λπ.». 

3. Την αριθμ. 15288/87 γνωμοδότηση του Δ.Σ. του ΟΑΕΔ (αριθμ. 
συνεδρίασης 276/18.11.87) που μας υποβλήθηκε με το αριθμ. 
112927/20.11.87 έγγραφο του Οργανισμού, αποφασίζουμε: 

1. Εγκρίνουμε την καταβολή από τον ΟΑΕΔ στην Επιχείρηση 
«ΑΦΟΙ ΠΑΡΑΣΚΕΥΟΠΟΥΛΟΙ ΟΕ» επιδόματος ανεργίας μέχρι δύο 
(2) μηνών για τον κάθε μισθωτό που έχει προϋποθέσεις τακτικής επιδό¬ 
τησης εφόσον δεν λύθηκε η εργασιακή σχέση. 

2. Την καταβολή έκτακτης οικονομικής ενίσχυσης από δέκα οκτώ 
χιλιάδες (18.000) δρχ. στον καθένα από τους μισθωτούς που δεν πλη¬ 
ρούν τις προϋποθέσεις τακτικής επιδότησης. 

Τα ως άνω επιδόματα θα καταβληθούν ανά 15/νθήμερο και εφόσον 
αποδεικνύεται από τις προσκομιζόμενες υπογεγραμμένες καταστάσεις η 
καταβολή των τακτικών αποδοχών και εισφορών από τον εργοδότη. 

Ημερομηνία αναστολής της εργασιακής σύμβασης των εργαζομένων 
θα ληφθεί η 24.10.87. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 25 Νοεμβρίου 1987 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑΣ 


-♦- 

Αριθ. 40287 (5) 

Διάρκεια εκπαίδευσης, ώρες διδασκαλίας και προσόντα υποψηφίων 
Προγράμματος Ταχύρρυθμης Επαγγελματικής Κατάρτισης στην ει¬ 
δικότητα Παρασκευαστή Ετοίμων Φαγητών. 


Ο ΥΠΟΥΡΓΟΣ ΕΡΓΑΣΙΑΣ 


Έχοντας υπόψη: 

α) Τις διατάξεις του άρθρου 11 του Ν.Δ. 212/69, «Περί οργανώ¬ 
σεως και διοικήσεως του Οργανισμού Απασχολήσεως Εργατικού Δυνα¬ 
μικού». 

β) Τις διατάξεις του άρθρου 3 του Ν.Δ. 1104/72 «Περί θεμάτων τι- 
νων ασφαλίσεως και εκπαιδεύσεως των Επαγγελματικώς καταρτιζομέ- 
νων». 

9 

γ) Τις διατάξεις του Ν. 709/77 «Περί καθιερώσεως κινήτρων επαγ¬ 
γελματικής καταρτίσεως εργατικού δυναμικού και ρυθμίσεως συναφών 
θεμάτων». 

δ) Τη σχετική πρόταση του Δ.Σ. του ΟΑΕΔ (απόφαση Δ.Σ. 15217/ 
275/10.11.87, έγγραφο 510/113247/24.11.87). 

ε) Την απόφαση Υπουργού Εργασίας 96944/19.10.87 «Μεταβί¬ 
βαση αρμοδιοτήτων του Υπουργού Εργασίας και εξουσία υπογραφής 

στους Γενικό Γραμματέα, Ειδικούς Γραμματείας, Προϊσταμένους Διευ¬ 
θύνσεων και Υπηρεσιών και Προϊσταμένους Τμημάτων», αποφασί¬ 
ζουμε: 

Καθορίζουμε για την Ταχύρρυθμη Επαγγελματική Κατάρτιση στην 
ειδικότητα Παρασκευαστή Ετοίμων Φαγητών: 

1) Τη διάρκεια εκπαίδευσης σε εξήντα (60) εργάσιμες ημέρες επί (6) 
ώρες την ημέρα, δηλαδή συνολικά τριακόσιες εξήντα (360) ώρες, από 
τις οποίες οι διακόσιες είκοσι δύο (222) ώρες θα είναι για Επαγγελμα¬ 
τική Κατάρτιση στα ΚΕΤΕΚ και οι εκατόν τριάντα οκτώ (138) ώρες θα 
είναι πρακτική άσκηση σε χώρους εργασίας. 

2) Τα προσόντα των υποψηφίων ως εξής: 
α) Ηλικία: από 16 μέχρι 46 ετών. 

β) Γραμματικές Γνώσεις: Απόφοιτοι τουλάχιστον Δημοτικού Σχο¬ 
λείου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Νοεμβρίου 1987 
Με εντολή Υπουργού 
Ο Διευθυντής 
ΝΙΚ. ΦΩΤΕΙΝΟΣ 

-♦- 

Αριθ. 40288 (6) 

Διάρκεια Εκπαίδευσης, ώρες διδασκαλίας και προσόντα υποψηφίων 
Προγράμματος Επιμόρφωσης στην ειδικότητα τεχνίτη Σιδηρού 
Οπλισμού. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις του άρθρου 11 του Ν.Δ. 212/69, «Περί οργανώ- 
σεως και διοικήσεως του Οργανισμού Απασχολήσεως Εργατικού Δυνα¬ 
μικού». 

β) Τις διατάξεις του άρθρου 3 του Ν.Δ. 1104/72 «Περί θεμάτων τι- 
νων ασφαλίσεως και εκπαιδεύσεως των Επαγγελματικώς καταρτιζομέ- 
νων». 

γ) Τις διατάξεις του Ν. 709/77 «Περί καθιερώσεως κινήτρων επαγ¬ 
γελματικής καταρτίσεως εργατικού δυναμικού και ρυθμίσεως συναφών 
θεμάτων». 

δ) Τη σχετική πρόταση του Δ.Σ. του ΟΑΕΔ (απόφαση Δ.Σ. 15218/ 
275/10.11.87, έγγραφο 511/113271/24.11.87). 

ε) Την απόφαση Υπουργού Εργασίας 96944/19.10.87 «Μεταβί¬ 
βαση αρμοδιοτήτων του Υπουργού Εργασίας και εξουσία υπογραφής 
στους Γενικό Γραμματέα, Ειδικούς Γραμματείας, Προϊσταμένους Διευ¬ 
θύνσεων και Υπηρεσιών και Προϊσταμένους Τμημάτων», αποφασί¬ 
ζουμε: 

Καθορίζουμε για την Επιμόρφωση στην ειδικότητα τεχνίτη Σιδηρού 
Οπλισμού: 

1. Τη διάρκεια εκπαίδευσης - Ώρες διδασκαλίας: 

Τριάντα (30) ώρες που κατανέμονται σε δέκα (10) τρίωρα μαθή¬ 
ματα. 

2. Προσόντα υποψηφίων: 
α) Ηλικία: Μέχρι 65 ετών. 

β) Γραμματικές Γνώσεις: Ανεξάρτητα γραμματικών γνώσεων, 
γ) Επαγγελματικές γνώσεις: Τουλάχιστον προϋπηρεσία δύο (2) ετών 
σε συναφείς οικοδομικές εργασίες, πιστοποιουμένη από το ατομικό βι¬ 
βλιάριο ενσήμων ασφάλισης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Νοεμβρίου 1987 
Με εντολή Υπουργού 
Ο Διευθυντής 
ΝΙΚ. ΦΩΤΕΙΝΟΣ 

- +- 

Αριθ. Φ34/6091 (7) 

Ανάθεση στην ερευνητική ομάδα του εργαστηρίου μετεωρολογίας του 
Πανεπιστημίου Αθηνών της μελέτης των μικρομετεωρολογικών 
συνθηκών στην Αργολική πεδιάδα. 

ΟΙ ΥΠΟΥΡΓΟΙ 

ΓΕΩΡΓΙΑΣ ΚΑΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.1554/85 άρθρο 6 παρ. 2 (ΦΕΚ ,97/ 
24.5.85. τ.Α') «περί ενεργητικής προστασίας του φυτικού κεφαλαίου, 


της φυτικής παραγωγής και άλλες διατάξεις». 

2. Τις διατάξεις των άρθρων 8 και 14 του Ν.4169/61 όπως έχουν 
τροποποιηθεί και ισχύουν σήμερα. 

3. Τις διατάξεις του Π.Δ. 432/18.4.87 (ΦΕΚ 118/Α/5.5.81). 

4. Το 209/16.7.86 έγγραφο του Πανεπιστημίου Αθηνών (Τμήμα 
Γραμματείας Επιτροπής Ερευνών) με το οποίο εγκρίνεται το ερευνητικό 
πρόγραμμα μικρομετεωρολογική μελέτη στην αργολική πεδιάδα». 

5. Την 98/7.5.87 απόφαση του Διοικητικού Συμβουλίου του ΟΓΑ. 

6. Το 96012/27.10.87 έγγραφο του ΟΓΑ. 

7. Την Φ34/840/10.2.87 κοινή απόφαση των Υπουργών Προε¬ 
δρίας της Κυβέρνησης και Υγείας, Πρόνοιας και Κοινών. Ασφαλίσεων, 
αποφασίζουμε: 

Καθορίζουμε τον τρόπο και τους όρους με τους οποίους θα αναθέσει ο 
Οργανισμός Γεωργικών Ασφαλίσεων (ΟΓΑ) στην ερευνητική ομάδα 
του εργαστηρίου Μετεωρολογίας του Πανεπιστημίου Αθηνών με επι¬ 
στημονικό υπεύθυνο τον Δρ. Γεώργιο Κάλλο, τη μελέτη των μικρομετε- 
ωρολογικών συνθηκών στην Αργολική πεδιάδα για την καλύτερη προ¬ 
στασία της παραγωγής με την ορθολογική κατανομή και χρήση των 
αντιπαγετικών ανεμιστήρων και τη βελτίωση της απόδοσής τους, ως 
εξής: 

Άρθρο 1. 

Μεταξύ του ΟΓΑ και εκπροσώπου του Πανεπιστημίου Αθηνών θα 
υπογραφεί σχετική σύμβαση για την ανάθεση της μελέτης, η οποία περι¬ 
λαμβάνει: 

α) Την εγκατάσταση ακουστικού ραντάρ σε κατάλληλη περιοχή που 
θα λειτουργεί σε 24ωρη βάση για τη μελέτη του ύψους και της έντασης 
των θερμοκρασιών αναστροφών, για όλη την,παγετική περίοδο (Νοέμ- 
βριος-Απρίλης). 

β) Την εγκατάσταση μετεωρολογικού σταθμού γιά τη μέτρηση και 
καταγραφή σε 24ωρη βάση των βασικών μετεωρολογικών παραμέ¬ 
τρων, όπως θερμοκρασία διεύθυνση και ταχύτητα ανέμου κ.λπ. 

γ) Τη χρήση μετεωρολογικού αερόστατου για ειδικές μετρήσεις θερ¬ 
μοκρασίας, πίεσης, υγρασίας και ανέμου καθ’ ύψος, σε ειδικά επιλεγμέ¬ 
νες μέρες, με σκοπό τη βαθμολόγηση των εγγραφημάτων του ακουστι¬ 
κού ραντάρ για τη δεδομένη περιοχή. 

δ) Την εγκατάσταση τριαξονικού ανεμογράφου, ο οποίος θα λειτουρ¬ 
γήσει σε επιλεγμένες χρονικές περιπτώσεις, ώστε να αναλυθεί λεπτομε¬ 
ρειακά η ροή ασθενών αερίων ρευμάτων (καταβατικοί άνεμοι από τα 
γύρω βουνά) κατά τη διάρκεια παγετών ακτινοβολίας, 

ε) Την εγκατάσταση ανεμομέτρων (2-4) σε διάφορες περιοχές περι¬ 
μετρικά για την πληρέστερη καταγραφή των καταβατικών ανέμων, η 
μελέτη των οποίων θα γίνει με ειδικά μαθηματικά μοντέλα. 

Άρθρο 2. 

Η διάρκεια του ερευνητικού προγράμματος ορίζεται σε ένα έτος (Νο¬ 
έμβριος 1987 - Οκτώβριος 1988) και ο ΟΓΑ θα παράσχει κάθε δυ¬ 
νατή διευκόλυνση για την ολοκλήρωσή του. 

Άρθρο 3. 

Η δαπάνη για την ανάθεση του έργου αυτού ορίζεται στο ποσό των 
3.381.000 δρχ. και περιλαμβάνει αμοιβές προσωπικού και λοιπά 
έξοδα όπως ανταλλακτικά για τα διάφορα όργανα, συντήρηση και βελ¬ 
τίωση υφισταμένων κατασκευών, αναλώσιμα, έξοδα κίνησης των με¬ 
λών της ομάδας και μεταφοράς και εγκατάστασης των οργάνων κ.λπ. 

Τα απαραίτητα για τη μελέτη όργανα και ηλεκτρονικοί υπολογιστές 
θα διατεθούν από το Πανεπιστήμιο Αθηνών χωρίς οικονομική επιβά¬ 
ρυνση του ΟΓΑ. 

Άρθρο 4. 

Η παραπάνω δαπάνη των 3.381.000 δρχ. θα βαρύνει τον λογαρια¬ 
σμό δαπανών για την προστασία της γεωργικής παραγωγής του προϋ¬ 
πολογισμού του ΟΓΑ έτους 1987 και θα καταβληθεί στο Πανεπιστήμιο 
Αθηνών, στη Γραμματεία Λογαριασμού (αρ. λογ/σμού 350000 Εμπο¬ 
ρική Τράπεζα Ελλάδας-Υπ/μα Οφθαλμιατρείου-ειδικός λογ/σμός 
κονδυλίων έρευνας του Πανεπιστημίου Αθηνών). 

Άρθρο 5. 

Η Γραμματεία λογ/σμού του Πανεπιστημίου Αθηνών θα αναλάβει 
την οικονομική διαχείριση, όπως προβλέπεται από το άρθρο 3 του Π.Δ/ 
τος 432/18.4.81 (ΦΕΚ 118/Α/5.5.81) και η οποία θα παραδίδει 
στον ΟΓΑ απολογιστικά στοιχεία. 

Άρθρο 6. 

Η παραπάνω δαπάνη θα καταβληθεί από τον ΟΓΑ όπως ορίζει το 
παραπάνω Π.Δ/γμα (άρθρο 7) τμηματικά και ύστερα από σχετικό υπη- 
ρεσιακό,σημείωμα του αρμόδιου για την παρακολούθηση της ερευνητι¬ 
κής εφαρμογής κλάδου ΙΓ’ πρόληψης ζημιών του ΟΓΑ, ως εξής: 

Το 40% της συνολικής δαπάνης μέσα σε 10 ημέρες από την υπο¬ 
γραφή της σχετικής σύμβασης ανάθεσης του έργου. 

Το 40% μέσα σε 15 ημέρες από την εγκατάσταση των οργάνων και 
Το υπόλοιπο 20% μέσα σε ένα μήνα από την παράδοση της τελικής 
έκθεσης και αξιολόγησης των αποτελεσμάτων. 

Άρθρο 7. 

Ο επιστημονικός υπεύθυνος της ερευνητικής ομάδος υποχρεούται 
μετά το πέρας του έργου να υποβάλει στον ΟΓΑ λεπτομερειακή έκθεση 
και αξιολόγηση των αποτελεσμάτων καθώς και συγκεκριμένες προτά¬ 
σεις για την καλύτερη εγκατάσταση και χρήση των ανεμιστήρων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Νοεμβρίου 198.7 

οι ΥΠΟΥΡΓΟΙ 

ΓΕΩΡΓΙΑΣ ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

I. ΠΟΤΤΑΚΗΣ I. ΦΛΩΡΟΣ 

-♦- 

Αριθ. 34/1338 · (8) 

Συμπλήρωση του Κανονισμού Φαρμακευτικής Περίθαλψης Ασφαλισμέ¬ 
νων του ΟΓΑ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α. Τις διατάξεις του άρθρου 14 και 19 παρ 1 του Ν. 4169/1961. 
β. Τις διατάξεις του άρθρου 8 και 13 του Ν. 1287/1982, όπως τρο¬ 
ποποιήθηκαν και συμπληρώθηκαν με τις διατάξεις του άρθρου 38 του 
Ν. 1316/1983 και του άρθρου 15 του Ν. 1393/1983. 

γ. Τις διατάξεις του Κανονισμού «Φαρμακευτικής Περίθαλψης των 
Ασφαλισμένων του ΟΓΑ». 

δ. Τις διατάξεις του 1358/2.10.87 (ΦΕΚ 535/τ.Β/5.10.87) από¬ 
φασης του Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων «Ανάθεση αρμοδιοτήτων στους Υφυπουργούς 
Υγείας, Πρόνοιας και Κοινωνικών Ασφαλίσεων). 

ε. Την απόφαση αριθμ. 177/30.7.1987 του Διοικητικού Συμβου¬ 
λίου του Ο.Γ.Α., αποφασίζουμε: 

Στο τέλος της παρ. 4 του άρθρου 10 του «Κανονισμού Φαρμακευτι¬ 
κής Περίθαλψης Ασφαλισμένων του ΟΓΑ», προστίθεται διάταξη, που 
έχει ως εξής: 

«Οι συνταγές φαρμάκων παραμένουν και φυλάσσονται στις Υπηρε¬ 
σίες Υγιεινής, αποστέλλονται στον ΟΓΑ όταν ζητηθούν. 

Για την αντιμετώπιση των δαπανών αποθήκευσης και αρχειοθέτη¬ 
σης, ο ΟΓΑ εγγράφει στον Προϋπολογιμό την πίστωση την οποία απο¬ 
δίδει απ’ ευθείας στο Υπουργείο Υγείας, Πρόνοιας και Κοινωνικών 
Ασφαλίσεων. 

Το ποσό της πίστωσης και η κατανομή του στις Υπηρεσίες Υγιεινής 
καθορίζονται κάθε χρόνο με απόφαση του Υπουργού Υγείας, Πρόνοιας 
και Κοινωνικών Ασφαλίσεων, μετά από πρόταση του Δ.Σ. του Ο.Γ.Α.». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Νοεμβρίου 1987 

Ο ΥΦΥΠΟΥΡΓΟΣ 

ΝΙΚ. ΡΙΖΟΓΙΑΝΝΗΣ 
-+- 

Αριθ. Φ.56/2505 (9) 

Αύξηση των συντάξεων των συνταξιούχων του Ταμείου Συντάξεων 
Εφημεριδοπωλών και Υπαλλήλων Πρακτορείων Θεσσαλονίκης. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ. 4577/66 (ΦΕΚ 
230, Ά). 

2. Τις διατάξεις του άρθρου 9 του Π.Δ. 574/82 (ΦΕΚ 104, Α'), του 
ΓΙ.Δ. 303/84 (ΦΕΚ 110 Α') και τις διατάξεις των άρθρων 23 και 27 


του Ν. 1558/85 (ΦΕΚ 137, Α'). 

3. Την 1358/2.10.87 (ΦΕΚ 535, Β') απόφαση του Πρωθυπουργού 
και του Υπουργού Υγείας, Πρόνοιας και Κοινωνικών Ασφαλίσεων 
«Ανάθεση αρμοδιοτήτων στους Υφυπουργούς». 

4. Την 9019/295/25.1.82 απόφαση του Υπουργού Οικονομικών 
που κυρώθηκε με το άρθρο 55 του Ν. 1249/82 και την 8418/231/ 
25.1.84 απόφαση του Υπουργού Οικονομικών που κυρώθηκε με το άρ¬ 
θρο 25 του Ν. 1505/84, ως προς τον τρόπο υπολογισμού της Α.Τ.Α., 
όπως τροποποιήθηκαν με την 8210/183/23.1.87 κοινή απόφαση 
των Υπουργών Εθνικής Οικονομίας, Οικονομικών και Εργασίας. 

5. Την Α.787/Δ.1108/9.9.87 απόφαση του Υπουργού Εθνικής Οι¬ 
κονομίας (ΑΤΑ 3ου τετραμήνου 87). 

6. Την γνώμη του Διοικητικού Συμβουλίου του Ταμείου Συντάξεων 
Εφημεριδοπωλών και Υπαλλήλων Πρακτορείων Θεσσαλονίκης που 
διαμορφώθηκε στην 19/22.10.87 συνεδρίασή του, αποφασίζουμε: 

Οι συντάξεις των συνταξιούχων του Ταμείου Συντάξεων Εφημεριδο¬ 
πωλών και Υπαλλήλων Πρακτορείων Θεσσαλονίκης, αυξάνονται από 
1.9.87 κατά ποσοστό 4,5%. 

Η αύξηση αυτή, χορηγείται με τους όρους και τις προϋποθέσεις των 
παραπάνω, με αριθμό 4 σχετικών αποφάσεων, στους συνταξιούχους 
που δεν ακολουθούν τα κατώτατα όρια σύνταξης του Ι.Κ.Α. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, .20 Νοεμβρίου 1987 

Ο ΥΦΥΠΟΥΡΓΟΣ 

ΝΙΚ. ΡΙΖΟΓΙΑΝΝΗΣ 
-♦- 

Αριθ. Φ 548/1405 (10) 

Διορισμός μελών στην Α/θμια Υγ/κή Επιτροπή του Ταμ. Ασφαλίσεως 

Εμπόρων Αθηνών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των Ν. 1232/82, 1256/82, 1288/82 και 1539/ 
85. 

2. Τις διατάξεις του άρθρου 89 του Π.Δ. 668/81. 

3. Το 73320/18.11.87 έγγραφο του Ταμείου. 

4. Την Α4/248/1.10.87 απόφαση του Υπουργού Υγείας, Πρόνοιας 
και Κοινών. Ασφαλίσεων «Αρμοδιότητες και εξουσία υπογραφής του 
Γεν. Γραμματέα της Γ.Γ.Κ.Α. του Υπουργείου Υγείας Πρόνοιας και 
Κοινών. Ασφαλίσεων», αποφασίζουμε: 

1. Εγκρίνουμε την 1029/16.11.87 απόφαση του Δ.Σ. του Ταμείου 
Ασφαλίσεως Εμπόρων, σχετικά με το διορισμό μελών της Α/θμιας Υγ/ 
κής Επιτροπής Αθηνών, η οποία συντίθεται ως εξής: 

α. Δημήτριος Καραχάλιος, αρχίατρος Ταμείου ως Πρόεδρος χωρίς 
αναπληρωτή, διότι δεν υπάρχει άλλος ελεγκτής ιατρός στην κεντρική 
Υπηρεσία του ταμείου. 

β. Νικόλαος Γραββάνης, ελεγκτής ιατρός του ταμείου ως μέλος χω¬ 
ρίς αναπληρωτή διότι δεν υπάρχει άλλος ελεγκτής ιατρός στην Κεντρική 
Υπηρεσία του ταμείου. 

γ. Αθανάσιος Νησιώτης ιατρός χειρούργος ως τακτικό μέλος με ανα¬ 
πληρωτή του τον Κων/νο Συκιώτη ιατρό χειρούργο ομοίως. 

2. Γραμματέας της επιτροπής ορίζεται η Αναστασοπούλου Αθανασία 
και αναπληρώτριά της η Κοσμοπούλου-Καρναβιά Δέσποινα υπάλληλοι 
του ταμείου. 

3. Η θητεία των διοριζομένων θα είναι μέχρι 31.12.1990. 

Η απόφαση αυτή να δημοσιευθεί στην Εφημερίδατης Κυβερνή- 
σεως. 

Αθήνα, 25 Νοεμβρίου 1987 
Ο ΓΕΝ. ΓΡΑΜΜΑΤΕΑΣ 
Π. ΠΕΤΡΟΥΛΑΣ 

-♦- 

Αριθ. Γ6α/2521 (11) 

Χορήγηση άδειας άσκησης επαγγέλματος Κοινωνικού Λειτουργού στην 

Μαρία Καμπούρη του Μιχαήλ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 

Γ6α/2521/27.11.87 έχει χορηγηθεί στην Μαρία Καμπούρη του Μι¬ 
χαήλ άδεια άσκησης επαγγέλματος Κοινωνικού Λειτουργού. 

Αθήνα, 27 Νοεμβρίου 1987 

Με εντολή Υπουργού 
Ο 'Διευθυντής 
X. ΠΑΠΑΔΟΠΟΥΛΟΣ 

-♦- 

Αριθ. Β2/3820 (12) 

Άδεια παροχής υπηρεσιών στο Νικόλαο Χατζηλιάδη. 

Ο ΥΠΟΥΡΓΟΣ ΕΘΙΜ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «για τη δομή και τη λει¬ 
τουργία των Ανωτάτων Εκπ/κών Ιδρυμάτων» όπως συμπληρώθηκε με 
την παρ. 6 του άρθρου 48 του Ν. 1404/83. 

2. Το αριθμ. 459/2.11.83 Π.Δ/γμα (ΦΕΚ 175/29.11.83, τ.Ά). 

3. Το αριθμ. 14874/632/6/87 έγγραφο του Ελεγκτικού Συνε¬ 
δρίου. 

4. Το αριθμ. 6547/5.10.87 έγγραφο του ΤΕΙ Αθήνας. 

5. Το αριθμ. 1496/16.10.87 έγγραφο του Παν/μίου Ιωαννίνων, 
αποφασίζουμε: 

Παρέχουμε την άδεια στον Νικόλαο Χατζηλιάδη καθηγητή του τμή¬ 
ματος Χημείας του Παν/μίου Ιωαννίνων για την προσφορά ερευνητικού 
και διδακτικού έργου στα ΤΕΙ Αθηνών, ως επισκέπτης καθηγητής για 
έαν (1) χρόνο από 15.10.87. Για το σκοπό αυτό του χορηγούμε άδεια 
απουσίας με αποδοχές για δύο (2) ημέρες ανά εβδομάδα. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμιά περίπτωση το ανώτατο όριο απολαβών του άρθρου 6 
του Ν. 1256/82. 

Ο ανωτέρω δικαιούται να λαμβάνει το σύνολο των ακαθαρίστων απο¬ 
δοχών που λαμβάνει ως μέλος του ΔΕΠ και τα 3/4 του συνόλου των 
ακαθαρίστων κάθε φύσης αμοιβών του για την απασχόλησή του στην 
παραπάνω θέση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 25 Νοεμβρίου 1987 

Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 

-♦- 

Αριθ. Β2-3908 (13) 

Άδεια παροχής υπηρεσιών στο Ιωάννη Δημητριάδη. 

Ο ΥΠΟΥΡΓΟΣ ΕΘΙΜ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «για τη δομή και τη λει¬ 
τουργία των Ανωτάτων Εκπ/κών Ιδρυμάτων» όπως συμπληρώθηκε με 
την παρ. 6 του άρθρου 48 του Ν. 1404/83. 

2. Το αριθμ. 459/2.11.83 Π.Δ/γμα (ΦΕΚ 175/29.11.83, τ.Ά). 

3. Το αριθμ. 14874/632/6/87 έγγραφο του Ελεγκτικού Συνε¬ 
δρίου. 

4. Τοαριθμ. Γ. 1133/22.10.87 έγγραφο του Παν/μίου Θεσσαλονί¬ 
κης, αποφασίζουμε: 

Παρέχουμε την άδεια στον Ιωάννη Δημητριάδη Επίκουρο καθηγητή 
του τμήματος κτηνιατρικής του Παν/μίου Θεσσαλονίκης, για να.προ¬ 
σφέρει τις υπηρεσίες του με πλήρη απασχόληση στο Κτηνιατρικό Ινστι¬ 
τούτο Λοιμωδών και παρασιτικών Νοσημάτων Αθηνών (Κ.Ι.Λ.Π.Α.Ν.) 
του Υπουργείου Γεωργίας χωρίς αποδοχές για επτά (7) μήνες από 
1.9.87. Για το σκοπό αυτό του χορηγούμε άδεια πλήρους απουσίας με 
αποδοχές από τα διδακτικά του καθήκοντα στο τμήμα Κτηνιατρικής 
του Παν/μίου Θεσσαλονίκης. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα, 25 Νοεμβρίου 1987 

Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 

Αριθ. Φ. 131.3/Β2/3986 (13) 

Άδεια κατοχής Β' θέσης στην Αγγελική - Ευφροσύνη Δημάκου - Κιάου. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του ν. 1256/82 «για πολυ¬ 
θεσία. την πολυαπασχόληση και την καθιέρωση ανωτάτου ορίου απολα¬ 


βών στο δημόσιο τομέα κ.λ.π.». 

2. Την αριθμ. Β2/5305/7.9.83 (ΦΕΚ 523 τ.Β') απόφαση των 
Υπουργών Προεδρίας της Κυβερνήσεως, Οικονομικών και Εθνικής 
Παιδείας και Θρησκευμάτων. 

3. Το αριθμ. 2002/1452/13.10.87 έγγραφο του Πανεπιστημίου 
Αθηνών, αποφασίζουμε: 

Παρέχουμε την άδεια στην Αγγελική - Ευφροσύνη Δημάκου - Κιάου, 
βοηθό του τμήματος Νομικής του Πανεπιστημίου Αθηνών να κατέχει 
και τη θέση του Νομικού Συμβούλου στο Ελληνικό Οργανισμό τυποποί¬ 
ησης (Ε.Λ.Ο.Τ.) με σύβμαση εργασίας ιδιωτικού δικαίου αορίστου χρό¬ 
νου. 

Ο ενδιαφερόμενος λαμβάνει το σύνολο των ακαθάριστων αποδοχών 
της πρώτης κατεχόμενης θέσης, ή της σύνταξης προκειμένου περί συ¬ 
νταξιούχων και 3/4 των ακαθαρίστων αποδοχών της δεύτερης χρονικά 
θέσης. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμιά περίπτωση το ανώτατο όριο απολαβών του άρθρου 6 
του Ν. 1256/82. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 25 Νοεμβρίου 1987 

Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 
—-♦- 

Αριθ. 30692 (15) 

Συμπλήρωση στην 28861/4.11.87 (ΦΕΚ 613/Β710.11.87) από¬ 
φαση του Υφυπουργού Πολιτισμού. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Στην υπ’ αριθμ. 28861/4.11.87 (ΦΕΚ 613/10.11.87) απόφαση 
του Υφυπουργού Πολιτισμού για συγκρότηση Επιτροπής χορήγησης 
Υποτροφιών, επιφέρονται οι παρακάτω συμπληρώσεις: 

1. Παράγραφος 1. Γραμματείς της Επιτροπής ορίζονται η Κουτρε- 
λάκου Γεωργία μόνιμος υπάλληλος στη Γ.Γ.Α. και ο Κάκός Βασίλης 
που υπηρετεί στη Γ.Γ.Α, αντί του «Γραμματέας της Επιτροπής ορίζεται 
ο Κάκος Βασίλης που υπηρετεί στη Γ.Γ.Α.». Επίσης στην ίδια παρά¬ 
γραφο αντί του «άρθρου 43 του Ν. 1646/86» να γραφεί «του άρθρου 28 
του Ν. 1646/86». 

2. Παράγραφος 3. Η επιλογή των υποψηφίων για τις υποτροφίες θα 
γίνει με ευθύνη της Επιτροπής υποτροφιών με αξιολόγηση προσόντων ή 
και εξετάσεις, αντί του «Η επιλογή των υποψηφίων για τις υποτροφίες 
θα γίνει με ευθύνη της Επιτροπής υποτροφιών, με αξιολόγηση προσό¬ 
ντων». 

3. Στη θέση της παράγραφου 6 τίθεται η παράγραφος που ακολουθεί 
και η ως τώρα παρ. 6 λαμβάνει τον αριθμ. 7. 

6. Επίσης η Επιτροπή της παρ. 1 είναι αρμόδια για την ανανέωση 
των υποτροφιών που χορηγήθηκαν πριν από την έκδοση αυτής της από¬ 
φασης. 

Προκειμένου να ανανεωθούν οι υποτροφίες αυτές, οι δικαιούχοι θα 
πρέπει να υποβάλλουν στη Γ.Γ.Α.: 

α. Αίτηση για την ανανέωση της υποτροφίας. 

β. Βεβαίωση, της Σχολής όπου φοιτά, για την τακτική και επιτυχή 
(προαγωγή) φοίτησή του. 

γ. Βεβαίωση της-Σχολής για το ποσό που απαιτείται καθώς και το 
διάστημα που θα καλύπτει. 

Η ανανέωση γίνεται για διάστημα μέχρι 12 μηνών, το δε ύψος του 
ποσού της υποτροφίας θα είναι ανάλογο κατά περίπτωση, μη δυνάμενο 
όμως να υπερβεί το ποσό συναλλάγματος που προβλέπει και χορηγεί η 
Τράπεζα θα αφορά δε τις δαπάνες για τροφεία, δίδακτρα, εξέταστρα, εγ¬ 
γραφή και ενδεχομένως εισιτήριο επιστροφής. Το ποσό της υποτροφίας 
θα καταβληθεί στους δικαιούχους, οι οποίοι μεριμνούν για τη μηνιαία 
εξαγωγή συναλλάγματος, στην αρχή κάθε διμήνου. 

Η ανωτέρω διαδικασία ανανέωσης των υποτροφιών της παράγραφον 
αυτής, αφορά μόνο την ανανέωση για το ακαδημαϊκό έτος 1987-88. 
Από το επόμενο έτος θα ακολουθείται η ίδια διαδικασία που θα προβλε- 
φθεί για τις ανανεώσεις των υποτροφιών που αναφέρονται στην παρά¬ 
γραφο 2 αυτής της απόφασης. 

Αθήνα, 24 Νοεμβρίου 1987 

Ο ΥΦΥΠΟΥΡΓΟΣ 

ΣΗΦΗΣ ΒΑΛΥΡΑΚΗΣ 

Αριθ. ΚΑΤΕΧΝ/Α/40687/3236 (16) 

Προσθήκη Σχολής εκκλησιαστικής Μουσικής στο Ηπειρωτικό Ωδείο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά όργανα». 

2. Το Π.Δ/γμα 941/77 «περί οργανισμού του Υπουργείου Πολιτι¬ 
σμού και Επιστημών». 

3. Το Β.Δ/γμα 16/1966 «περί ιδρύσεως ιδιωτικών μουσικών ιδρυ¬ 
μάτων». 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμόν λειτουργίας των ιδιωτικών μουσικών ιδρυμάτων ως και το 
από 11.11.57 Β.Δ. «περί κυρώσεως του εσωτερικού κανονισμού του 
Ωδείου Θεσσαλονίκης». 

5. Την αριθμ. ΥΠΠΟ/ΔΙΟΙΚ/Ο-Ε/Φ. 09/32530/8.8.86 (ΦΕΚ 
548/τ.Β/12.8.86) απόφαση της Υπουργού Πολιτισμού «Μεταβίβαση 
αρμοδιοτήτων και δικαιώματος υπογραφής «Με εντολή Υπουργού» στο 
Γενικό Γραμματέα, στον Ειδικό Γραμματέα του Διοικητικού Τομέα Πο¬ 
λιτιστικής Κληρονομιάς, και στους Προϊσταμένους Διευθύνσεων Τμη¬ 
μάτων και Γραφείων της Κεντρικής Υπηρεσίας του Υπουργείου Πολιτι¬ 
σμού». 

6. Την αριθ. 1538/14.8.85 (ΦΕΚ 498/τ.Β./20.8.85) απόφασή 
μας «χορήγηση άδειας ίδρυσης και λειτουργίας Ωδείου», αποφασί¬ 
ζουμε: 

Συμπληρώνουμε την αριθ. 25073/1538/20.8.85 (ΦΕΚ 498/ 
20.8.85) απόφασή μας και εγκρίνουμε τη λειτουργία του τμήματος 
Σχολής Εκκλησιαστικής Μουσικής στο Ηπειρωτικό Ωδείο (Γιάν¬ 
νινα). 

Η άδεια αυτή ισχύει από της δημοσιεύσεως της απόφασης. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα, 27 Νοεμβρίου 1987 
Με εντολή Υπουργού 
Ο Γενικός Γραμματέας 
ΚΩΝ/ΝΟΣ ΑΛΑΒΑΝΟΣ 

-♦- 

Αριθ. ΚΑΤΕΧΝ/Δ/41996/3433 (17) 

Προσθήκη τμημάτων στο Δημοτικό Ωδείο Λαμίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά όργανα». 

2. Το Π.Δ/γμα 941/77 «περί οργανισμού του Υπουργείου Πολιτι¬ 
σμού και Επιστημών». 

3. Το Β.Δ/γμα 16/1966 «περί ιδρύσεως ιδιωτικών μουσικών ιδρυ¬ 
μάτων». 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμόν λειτουργίας των ιδιωτικών μουσικών ιδρυμάτων ως και το 
από 11.11.57 Β.Δ. «περί κυρώσεως του εσωτερικού κανονισμού του 
Ωδείου Θεσσαλονίκης». 

5. Την αριθμ. ΥΠΠΟ/ΔΙΟΙΚ/Ο-Ε/Φ. 09/32530/8.8.86 (ΦΕΚ 
548/τ.Β/12.8.86) απόφαση της Υπουργού Πολιτισμού «Μεταβίβασή 
αρμοδιοτήτων και δικαιώματος υπογραφής «Με εντολή Υπουργού» στο 
Γενικό Γραμματέα, στον Ειδικό Γραμματέα του Διοικητικού Τομέα Πο¬ 
λιτιστικής Κληρονομιάς, και στους Προϊσταμένους Διευθύνσεων Τμη¬ 
μάτων και Γραφείων της Κεντρικής Υπηρεσίας του Υπουργείου Πολιτι¬ 
σμού». 

6. Την αριθ. 337/19.10.87 έγγραφο του Δημοτικού Ωδείου Λα¬ 
μίας, αποφασίζουμε: 

Εγκρίνουμε τη λειτουργία των τμημάτων α) Πνευστών, β) Μονω¬ 
δίας στο Δημοτικό Ωδείο Λαμίας. 

Η άδεια αυτή ισχύει από της δημοσιεύσεως της απόφασης. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα, 27 Νοεμβρίου 1987 

Με εντολή Υπουργού 
Ο Γενικός Γραμματέας 
ΚΩΝ/ΝΟΣ ΑΛΑΒΑΝΟΣ 


Αριθ. 34664 (18) 

Έγκριση πρόσληψης προσωπικού βάσει του Ν. 993/79 στο Νομ. Γεν. 
Νοσοκομείο Μελισσίων «Α. ΦΛΕΜΙΓΚ». 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 993/79. 

2. Την αρ. 17/20.3.84 Πράξη Τριμελούς Επιτροπής Υπουργών. 

3. Τα άρθρα 8, 9 και 10 του Ν. 1476/84. 

4. Το αριθμ. 5874/25.8.87 έγγραφο του Νοσοκομείου καθώς και 
την απόφαση του Δ.Σ. 8/5.8.87. 

5. Την αριθμ. 15/2.1.87 Πράξη Υπουργικού Συμβουλίου. 

6. Τις αριθμ. 251/27.5.87 και 278/29.5.87 Πράξεις Υ.Π.Κ., 
αποφασίζουμε: 

Εγκρίνουμε την προσωρινή και μέχρι οκτώ (8) μήνες πρόσληψη με 
σχέση εργασίας Ι.Δ. και αποδοχές τις των Σ.Σ.Ε., για κάλυψη επειγου- 
σών και απρόβλεπτων αναγκών του Νοσοκομείου, του παρακάτω προ¬ 
σωπικού.: 

1) Ενός (1) Μηχανολόγου - Μηχανικού κατηγορίας ΠΕ 

2) Ενός (1) Ηλεκτρονικού - Μηχανικού κατηγορίας ΠΕ 

3) Μιας (1) Διαιτολόγου κατηγορίας ΠΕ 

4) Ενός (1) Κοινωνιολόγου κατηγορίας ΠΕ 

5) Ενός (1) Μηχανολόγου - Υπομηχανικού κατηγορίας ΠΕ 

6) Δύο (2) Κηπουρών κατηγορίας ΔΕ 

7) Δύο (2) Κοπτριών - Ραπτριών - Γαζωτριών κατηγορίας ΔΕ 

8) Έξι (6) Ηλεκτροτεχνιτών κατηγορίας ΔΕ 

9) Δύο (2) Οδηγών κατηγορίας ΔΕ 

10) Τριών (3) Υδραυλικών κατηγορίας ΔΕ 

11) Ενός (1) Ψυκτικού κατηγορίας ΔΕ 

12) Ενός (1) Ξυλουργού κατηγορίας ΔΕ 

13) Ενός (1) Συντηρητού Ηλεκτροπαραγωγικού ζεύγους (συναφής 
ειδικότητα) κατηγορίας ΔΕ 

14) Ενός'(Ι) Αλουμινοσιδερά κατηγορίας ΔΕ 

Αγ. Παρασκευή, 27 Νοεμβρίου 1987 
Ο Νομάρχης ■ 

ΗΡ. ΠΑΠΑΔΟΠΟΥΛΟΣ 

-♦- 

Αριθ. 2615 (19) 

Σύσταση προσωρινής θέσης στο ΕΒΕ Μυτιλήνης. 

Ο ΠΡΟΕΔΡΟΣ ΤΟΥ ΕΜΠΟΡΙΚΟΥ ΚΑΙ ΒΙΟΜΗΧΑΝΙΚΟΥ 
ΕΠΙΜΕΛΗΤΗΡΙΟΥ ΜΥΤΙΛΗΝΗΣ 

Με την 1334/2.10.87 πράξη της Διοικητικής Επιτροπής του ΕΒΕ 
Μυτιλήνης, συατήνεται μια (1) προσωρινή θέση εισπράκτορα με σχέση 
εργασίας ιδιωτικού Δικαίου αορίστου χρόνου σε εφαρμογή των διατά¬ 
ξεων του αρθρ. 5 του Ν. 1476/84. 

Η θέση αυτή θα καταργηθεί με την αποχώρηση του υπαλλήλου που 
θα την καταλάβει. 

(Αρ. Εγκρίσεως Υπ. Εμπορίου Κ1-4200/12.11.87) 

Μυτιλήνη, 12 Νοεμβρίου 1987 
Ο Πρόεδρος 
I. ΠΑΥΛΑΚΕΛΛΗΣ 

-♦- 

Αριθ. 1605 (20) 

Σύσταση προσωρινής θέσης στο Επαγγελματικό και Βιοτεχνικό Επιμε¬ 
λητήριο Μυτιλήνης. 

Ο ΠΡΟΕΔΡΟΣ ΤΟΥ ΕΠΑΓΓΕΛΜΑΤΙΚΟΥ ΚΑΙ ΒΙΟΤΕΧΝΙΚΟΥ 
ΕΠΙΜΕΛΗΤΗΡΙΟΥ ΜΥΤΙΛΗΝΗΣ 

Με την 310/15.10.87 πράξη της Διοικητικής Επιτροπής του 
Επαγγελματικού και Βιοτεχνικού Επιμελητηρίου Μυτιλήνης, συστήνε- 
ται μια (1) προσωρινή θέση εισπράκτορα με σχέση εργασίας ιδιωτικού 
Δικαίου αορίστου χρόνου σε εφαρμογή των διατάξεων του αρθρ. 5 του 
Ν. 1476/84. 

Η θέση αυτή θα καταργηθεί με την αποχώρηση του υπαλλήλου που 
θα την καταλάβει. 

(Αρ. Εγκρίσεως Υπ. Εμπορίου Κ1-4224/12.11.87) 

Αθήνα, 1 Δεκεμβρίου 1987 

Ο Πρόεδρος 
Λ. ΓΙΑΡΛΟΣ 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

( 21 ) 

Στην απόφαση Φ. 22/2008/12.10.1987 των Υπουργών Προε¬ 
δρίας της Κυβέρνησης και Υγείας, Πρόνοιας και Κοινών. Ασφαλίσεων η 
οποία δημοσιεύτηκε στο ΦΕΚ 600/10.11.1987, τεύχος Β' επέρχεται 
η πιο κάτω διόρθωση στην παράγραφο 3. 

Από το λανθασμένο: «Στις Διευθύνσεις και τα Τμήματα του Ταμείου 
που προΐσταται υπάλληλος του Κλάδου ΠΕ Διοικητικού - Οικονομικού 
ή ΤΕ Διοικητικού - Λογιστικού ή ΔΕ Διοικητικού - Λογιστικού». 

Στο σωστό: «Στις διευθύνσεις και τα Τμήματα του Ταμείου προΐστα- 
νται υπάλληλοι του Κλάδου ΠΕ Διοικητικού - Οικονομικού ή ΤΕ Διοι¬ 
κητικού - Λογιστικού ή ΔΕ Διοικητικού - Λογιστικού, πλην της Νομικής 
Υπηρεσίας». 


( 22 ) 

Στη Φ. 201/1995/12.10.1987 απόφαση των Υπουργών Προε¬ 
δρίας της Κυβέρνησης και Υγείας, Πρόνοιας και Κοινωνικών Ασφαλί¬ 
σεων η οποία δημοσιεύτηκε στο 600/10.11.1987 ΦΕΚ τεύχος Β' 
επέρχεται η πιο κάτω διόρθωση στην παράγραφο 1, εδάφιο Α'. 

Από το λανθασμένο: «α) Στη Διεύθυνση και τα Τμήματα του Ταμείου 
προΐσταται υπάλληλος του Κλάδου ΓΙΕ Διοικητικού - Οικονομικού ή 
ΤΕ1 Διοικητικού - Λογιστικού ή ΔΕΙ Διοικητικού - Λογιστικού». 

. Στο σωστό: «Λ) Στη Διεύθυνση και τα Τμήματα του Ταμείου προΐ- 
σταται υπάλληλος του Κλάδου ΠΕ Διοικητικού - Οικονομικού ή ΤΕ 
Διοικητικού - Λογιστικού ή ΔΕ Διοικητικού - Λογιστικού». 

(Από το Υπ. Υγείας, Πρόνοιας και Κοινών. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




